สวัสดีค่ะ กินยาคุมแบบ21เม็ด ของyasmin เพื่อรักษา pcos แต่เมื่อคืนวันเสาร์กินยาคุมเม็ดที่5แล้วอาเจียนออกมา ไม่ได้กินยาซ้ำ แล้วคืนวันอาทิตย์ต้องกินยาเป็น2เม็ดไหมคะ
สวัสดีค่ะ หากมีภาวะถุงน้ำจำนวนมากในรังไข่ และแพทย์ได้แนะนำให้ทานยาคุมกำเนิดเพื่อปรับฮอร์โมน และไม่ได้หวังผลเรื่องการป้องกันการตั้งครรภ์ ดังนั้น หากมีการอาเจียนหลังทานยา ก็ไม่จำเป็นต้องทานยาคุมซ้ำไปค่ะแต่หากต้องการป้องกันการตั้งครรภ์ด้วย เมื่อมีการอาเจียนหลังทานยา ก็ควรทานยาซ้ำไป 1 เม็ด แต่หากไม่ได้ทานยาซ้ำไป ในวันต่อมา อาจทานไป 2 เม็ด โดยให้รีบทานไปก่อน 1 เม็ด ส่วนอีก 1 เม็ด ก็ให้ทานตามเวลาเดิมปกติ คล้ายกับการที่เราลืมทานยาคุมไป 1 วันค่ะ